Tere tulemast vaatama saadet "Evangeelium Andrew Wommackiga"
Õpetus-teenistus, mis keskendub Jumala tingimusteta armastusele
ja armule.
Nüüd aga Andrew ise teie ees.
Tere tulemast vaatama taas me saadet!
Täna alustan seeriat,
mis puudutab minu jaoks väga südamelähedast teemat.
Jumal on andnud mulle selle kaudu ühe suuna
ja see on mõjutanud kogu mu elu ning kõike, mida ma teen.
Ma hakkan rääkima jüngerdamisest.
Sellest, kuidas teha jüngreid
ja mitte vaid aidata kaasa vastpöördunute tekkele.
Osad võivad nüüd mõelda,
et teile pole sellest teemast küll mingit kasu,
kuid kas see pealkiri huvitab teid või mitte,
on samas siiski tegu kogu kristluse tuumaga.
See on üks põhjusi,
miks meil on tänapäeval nii palju probleeme
ja miks me rahvas kaugeneb üha enam ja enam Jumalast,
sest me pole jüngerdanud inimesi,
vaid oleme vaadanud vaid, et nad pöörduks Jumala poole.
Me vaatajategi seas on palju neid,
kes on võtnud Jeesuse vastu ja on uuestisündinud
ning teil võib isegi olla ehe suhe Jumalaga,
mistõttu kui sureksite, läheksite otse Jumala juurde.
Samas aga olete te haiged, vaesed ja õnnetud.
Te südames on viha, kibestumist ja andestamatust.
Te ei ela ülikülluslikku elu
ja seda just selle teema tõttu, millest täna rääkima hakkan.
Jumal õpetas mulle algusest peale, kuidas teha jüngreid
ja seetõttu pöördus ka mu elu
pigem õpetamise, kui jutlustamise suunas.
Ma kasutan täna termineid, mida inimesed kasutavad läbisegi,
arvates, et tegu on samade asjadega.
Kuid ei ole.
Saan selle seeria käigus selgitama erinevaid asju,
mille osas võin garanteerida, et need muudavad te elu täiega.
Kui ma räägin vastpöördunute asemel jüngerlusest ja jüngrite tegemisest
ja see ei valmista teis põnevust,
olete kusagil ilmutusliku aspekti maha maganud,
sest tegu on Jumalariigi põhiolemusega.
See lahendaks paljusid probleeme ja muudaks rahvaid.
Oleme näinud, kuidas see on muutnud inimesi ja rahvaid.
Olen sõna otseses mõttes näinud jüngerdamist,
kuid püüan mitte teemas ette rutata ja jagan sellest lähemalt hiljem.
Hakkan näitama teile pilte, videosid ja muid asju,
kus me näeme, kuidas jüngerdamine mõjutab otseselt lausa rahvaid.
Oleme saanud kohtuda osade riikide presidentide ja nende abikaasadega
tänu jüngerdamise printsiibile.
Jüngerdamine muudab ja mõjutab ikka väga võimsalt olukordi.
Usun siiralt, et see kõik on Jumala südamel,
sest see on see, mida Ta käskis meil teha.
Las ma alustada Matteuse 28. peatükiga,
kus on kirjas nö misjonikäsk nagu rahvas seda sageli nimetab.
Tegu on Jeesuse viimaste sõnadega enne Ta taevasse võtmist.
Tegu on mandaadiga meile kui Ta kogudusele.
Nii et Matteuse evangeeliumi kolm viimast salmi
on Jeesuse kõige viimased sõnad meile.
Matteuse 28:18:
"Ja Jeesus astus nende juurde ja kõneles neile:
Minule on antud kõik meelevald taevas ja maa peal."
See on üks väga võimas väide
ja ma võiks ainuüksi sellest teemast väga pikalt rääkida.
Mul on terve õpetusseeria teemal "Uskliku meelevald".
See on üks väge täis väide, mida Jeesus ütles.
Enne Jeesuse tulekut
polnud Jumalal maa peal ei väge ega meelevalda.
Ta oli andnud selle inimestele.
See on ka põhjus,
miks Jeesus pidi saama inimeseks ja tulema maa peale,
sest vaid inimestele oli antud meelevald
valitseda selle maa üle.
Läbi pettuse sai aga saatan Aadama ja Eeva nii kaugele,
et nad andsid
oma Jumalalt saadud meelevalla selle maa üle saatanale,
nii et saatanast sai selle maaima jumal,
kes hakkas valitsema inimeste läbi.
Nii pidi Jeesus saama inimeseks,
kuid seda tehes lunastas Ta kogu meelevalla tagasi.
Mitte vaid taevas, kus Jumalal on nagunii meelevald,
aga ka maa peal.
See Jeesuse väide on nii võimas
ja laetud paljudest teistest väelistest väidetest.
Siis aga ütleb Jeesus salmis 19: "Minge siis..."
Ta seob korraldusega "minge siis"
kõik salmides 19-20 öeldu ja selle, mida Ta ütles salmis 18.
Ehk siis, Jeesus ütles: "Mul on nüüd kogu meelevald ja vägi,
mistõttu minge siis..."
Ta kandis nii oma taevase kui maise meelevalla
üle kõigile tõsiusklikele, kes usuvad Jeesusesse Kristusesse.
Tema on see, kes annab meile meelevalla
minna ja kuulutada.
Matteuse 28:19: "Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni.”
See on nii võimas!
Ta ütleb siin: "Minge siis...õpetades neid..."
Õpetamine ja jutlustamine on kaks eriasja.
Ma võiks sellest pikalt rääkida, kuid olgu lühidalt öeldud,
et jutlustamine kuulutab midagi, samas kui õpetamine selgitab midagi.
Jutlustaja võib öelda: "Jumala tahe on, et oleksite terved."
Ta kuulutab sellega tõde
ja see võib raputada ning šokeerida mõnda inimest,
kuna ta pole kunagi varem midagi sellist kuulnud.
Kuulnud, et Jumal tervendab ka tänapäeval
või et Ta soovib sulle tervist.
Nii et see kuulutus võib püüda inimeste tähelepanu,
aga samas nad ei tea, kuidas rakendada seda tõde
ja kuidas võtta vastu oma tervenemist.
Mida selleks tarvis läheb?
Ühtpidi on lausa kohutav tekitada kelleski mõne tõega elevust,
aga mitte selgitada talle, kuidas seda siis vastu võtta.
See oleks sama, kui öelda: "Sa võid saada miljonäriks!"
Inimene vastab, et see pole võimalik,
aga sa ütled, et igaühest võib saada miljonär.
Sa süstid neisse ühe tõetera,
aga jätad nad siis ilma selgitusteta sinnapaika.
Sa ei ütle talle, kas või mida peab selleks tegema.
Kuidas muuta oma suhtumist ja pöörata oma vaesus õitsenguks?
Jutlustaja kuulutab tõde ja see on ka oluline.
Ma ei ole kuidagi jutlustajate ega evangelismi vastu.
Olen lihtsalt selle vastu, kuidas nad asju teevad
ja kuidas oleme leidnud asenduse sellele, mida Jeesus käskis meil teha.
Jeesus ei käskinud meil minna ja jutlustada kõigile rahvastele,
vaid Ta käskis meil õpetada kõiki rahvaid.
Olen uurinud seda teemat lähemalt ja printinud teatud asjad isegi välja.
Matteuse 28:19 on õpetamise kohta üks kreekakeelne sõna,
mida ma ei üritagi hääldada,
kuid mis otsetõlkes tähendab õpilaseks saamist.
Piiblis on see küll tõlgitud jüngriks tegemisena,
aga samas see tähendab kui (üli)õpilase staatust.
Nii et, kui Jeesus käsib meil minna ja õpetada kõiki rahvaid,
siis teisisõnu käsib Ta meil teha jüngreid.
Võrdlesin kümmet erinevat piiblitõlget - sh laiendatud piiblitõlget
ja kõik need 10 tõlget kasutavad sõna "jünger".
"Minge siis ja tehke jüngriteks..." Matteuse 28:19.
Salm 20 seletab selle aga põhjalikumalt lahti,
kui keegi peaks kahtlema
minu kreeka keele või muude piiblitõlgete tõlgendamises.
Salm 20: "...õpetades neid pidama kõike,
mida mina olen teil käskinud!"
See on osa sellest suurest misjonikäsust,
mida Jumal käsib meil täita.
Ma ei tea, miks või millal need asjad muutusid,
kuid üks on kindel - tänapäeva kogudus ei tee jüngreid.
Nad ei õpeta inimesi pidama kõike.
Mind kritiseeritakse sageli selle eest, et laskun detailidesse
ja õpetan erinevate asjade kohta.
Seda ka oma telesaadete kaudu.
Nii saan ma palju kirju, kus öeldakse:
"Te räägite rahast ja kümnise maksmisest
ja oma raha haldamisest,
kuid see kõik peaks olema küpsete kristlaste pärusmaa.
Te peaks kasutama oma saateid vaid selleks,
et rääkida nö beebide tasemel.
Rääkima inimestele sellest,
kuidas saada päästetud, et mitte sattuda põrgusse."
Kristuse Ihus on suur hulk inimesi, kes usub, et evangeliseerimine
tähendab vaid kellegi uuestisünni juurde juhtimist
ja ongi kõik.
Ja kas neist saavad küpsed kristlased või mitte,
on juba teisejärguline ja mitte üldse peamine teema.
Jah, oleks tore, kui see sünniks, aga...
Kui läheksid mõnele tavapärasele evangeelsele krussaadile,
siis seal ehk on korraldatud mingit sorti järeltöö,
kuid nad väidavad oma kogemustest, et vaid 10%, maksimum 20% neist,
kes on andnud oma elu eestpalve ajal Jeesusele,
osalevad ehk mingit sorti järeltöös.
See aga tähendab, et 80%'l oli mingi kohtumine Jumalaga
ja nad kogesid Püha Vaimu puudutust.
Nad tulid ette, palvetasid ja täitsid ka mingi ankeedi,
kuid kas nad ka tegelikult kogesid uuestisündi
ja kas neist ka tegelikult saavad kunagi Jeesuse jüngrid?
Mis puutub suuremasse osasse koguduse evangeelsesse töösse,
siis kui kogudus seda ausalt tunnistaks,
oleks selge, et 80-90% neist, keda evangeliseeriti, ei saa jüngreid.
Ja ometi ütles Jeesus väga selgelt,
et me peaks minema ja tegema jüngreid.
Ja me peaks õpetama neile kõike, mida Tema on meil käskinud.
See aga pole isegi evangelisatsiooni eesmärk.
Ma ei usu, et evangelistid oleksid selle vastu.
Nad ehk isegi sooviksid seda ja neil võib olla plaan selleks,
kuid ometi vaid väga, väga vähesed teevad selle läbi
tänu sellele, kuidas täna koguduses evangeelne töö on korraldatud.
See on täiesti vastupidine sellele, mida Jeesus siin ütleb.
Las ma tuua ühe näite.
See oli vist 1980. aastal,
kui tegin oma elu esimese tõeliselt suure misjonireisi Indiasse.
Mu sõber Steven, kes on Tulsas, Oklahomas pastoriks,
kutsus mind Indiasse, kuna ta ise on sealt pärit.
Ta kutsus mind kaasa, et külastada seal ta peret.
Ta vend elas Mumbais ja vanemad Ahmadabadis.
Käisin neil külas ja pidasin seal ka teenistusi.
Steve'i isa oli kas metodisti kiriku piiskop
või mingi juht seal igal juhul.
Seda siis Ahmadabadis, Indias.
Olime plaaninud pidada seal suuri vabaõhu krussaade,
kuid siis tekkisid seal rahutused hindude ja mingi muu ususekti vahel,
nii et päevaks, mil sinna saabusin, oli kuulutatud välja kaitseseisukord.
Nii pidin püsima 3 päeva hotellis,
ilma, et oleksin võinud sealt väljaski käia.
Nii pidime need teenistused tühistama.
Siis aga jõudsin hoopis teistesse metodisti kirikutesse,
kus käis koos 800-1000 inimest.
See on pikk lugu, aga ma jäin sinna 3-nädalaks
ja õppisin selle aja jooksul palju.
Jutlustasin täiega ja kogu südamest,
aga vaid väga vähesed võtsid selle jagatu vastu.
Ma ei öelnud lihtsalt: "Palvetage ja võtke Jeesus oma ellu vastu",
vaid ma rääkisin neile jüngerdamisest.
Püüdsin jüngerdada neid, öeldes,
et nad peavad pühendama end Jeesusele kui Issandale
ja kui ainsale Issandale ning ainsale tõelisele Jumalale.
Enamus naistel seal Ahmadabadi metodisti koguduses
oli see väike hindu täpike otsa ees.
Küsisin, kuidas nii?
Nad olid ju metodistid, kes käisid kristlikus koguduses.
Miks neil siis ikka veel see täpike otsa ees oli?
Mulle vastati: "See rahvas usub 350 miljonisse erinevasse jumalasse."
350 miljonisse jumalasse!
Nii et, kui öelda neile, et Jeesus on Jumal
ja Ta tuleb oma Issandana vastu võtta,
siis nad ka teevad seda, hülgamata samas oma teisi jumalaid.
Nad kummardavad endiselt edasi ka kõiki teisi jumalaid.
Ma kuulutasin selle vastu,
öeldes, et nad peavad pühenduma Jeesusele,
kes on ainus tee, tõde ja elu (Johannese 14:6).
Ma tegin pildi altarist, kus nad põletavad viirukit
ja kus on koos nii Hare Krishna, Buddha kui Jeesus.
Üks altar, millel nad kummardavad kõiki neid erinevaid jumalaid.
Kui lähed kohta, kus usutakse 350 miljonit erinevat jumalat
ning ütled, et Jeesus on Issand ja palud neil Ta Issandana vastu võtta,
siis nad lisavadki Jeesuse oma 350 miljoni jumala sekka.
Kuid see pole veel jüngerdamine.
See pole tõeline pöördumine.
Kuulutasin kogu südamest,
aga nägin ehk vaid 12 inimest kogemas uuestisündi.
Olin täiega pettunud,
sest igatsesin näha 100 000 inimest kogemas uuestisündi
nagu paljudes lugudes, mida olin kuulnud.
Tagasi koju lennates istus lennukis mu kõrvale üks mees,
kes oli hästi nõrk.
Ta suutis küll käia,
kuid nad kasutasid ratastooli ta transportimiseks.
Ta istus minu kõrvale ja tuli välja, et ta oli jutlustaja.
Ta oli olnud isegi "Klubi 700" saates.
Ta oli hästi kuulus
ja kui ma ütleks ta nime, siis te kindlasti teaks teda.
Ta oli pidanud Indias 6 nädalat krussaade,
kuid seal söödud toit peaaegu tappis ta.
Tal oli endaga kaasas 7 inimest ta kogudusest,
kellest 6 surid selle reisi jooksul tänu toidumürgitusele.
Nii vajas ta omaenda erikokka, kes temaga kaasas käis.
Ta kehas polnud piisavalt vedelikku ja ta oli kaotanud umbes 10-13 kg.
Mul polnud julgust öelda, et olin olnud Indias 2 nädalat
ja mul polnud erikokka, vaid ma sõin kohalikku toitu
ja jõin isegi kraanivett,
mille kohta kuulsin hiljem, et isegi kohalikud ei tee seda,
kuna see võib tappa.
Kuid ma ei teadnud seda.
Nii võtsin mina selle 2-nädalaga hoopis 5 kg juurde.
Sest ma sõin kõike seda, mida nemadki.
Ma ei julgenud seda sellele mehele öelda,
kes enesega vaevu toime tuli.
Ta rääkis mulle sadest tuhandetest uuestisündinud inimestest
ja kõigest imelisest, mis oli juhtunud.
Kuid ma esitasin talle erinevaid küsimusi.
"Kas ütlesite neile, et Jeesus on ainus tee, tõde ja elu?
Kas ütlesite neile, et nad peavad pühenduma vaid Jeesusele
ja et kõik teised jumalad pole tegelikult mingid jumalad?
Kas õpetasite neile piiblitõdesid ja pidama neid kõiki?"
Ta vastas: "Oo ei! Jumal andis mulle rohkelt tarkust
ja käskis vaid kuulutada Temast kui Issandast.
Ja kui siis inimesed pühenduvad ja annavad oma südame Talle,
siis Ta tuleb nende ellu ja kõik muu loksub hiljem paika."
Olles küsitlenud seda meest polnud mul tegelikult aimugi,
kuid paljudel neist inimestest oli tõeline kohtumine Jumalaga
ja kui paljud neist kogesid uuestisündi.
Kuid kõigi nende sadade tuhandete seas,
keda väidetavalt evangeliseeriti ja kes said nö päästetud,
leidus ehk 100 või 200, kellega see ka päriselt juhtus.
Ja tänu Jumalale nendegi eest!
Kuid taaskord, kui nad kogesidki tõesti uuestisündi,
siis kui keegi teine ei sattu nende teele,
et neid ka jüngerdada,
siis see pole Jeesuse korralduse täitmine.
Ma ei püüa selle väitega kellegi tegusid maha teha,
aga see on see põhjus, miks Kristuse Ihu ei avalda sellist mõju
mida Jeesus ütles, et me peaks avaldama.
Sest me ei järgi Tema juhiseid.
Ta ei käskinud meil tegusteda selleks, et tekkiks vastpöördunuid
või et inimesed kogeks uuestisündi.
Ta käskis meil teha jüngreid,
mis tähendab inimesi, kes on kui õpilased ja valmis õppima.
Inimesi, kes on läbimas protsessi, mille kaudu õppida tundma Jumalat.
Jumal on käskinud meil teha jüngreid,
mitte saada lihtsalt inimesi päästetud.
Kui saad kellegi päästetud,
on sul ka vastutus selle inimese ees õpetada talle kõiki asju,
mis on peidus Jumala Sõnas.
Seda kõike võiks võrrelda inimesega, kes armastab väikesi beebisid.
Talle nii väga meeldivad vastsündinud.
Olen näinud selliseid inimesi, kes lihtsalt armastavad beebisid.
Neil pole sama kiindumust oma vanemaks saanud laste suhtes,
aga nad armastavad täiega beebisid.
Selles pole ühtpidi midagi halba,
aga kui armastad vaid beebisid ja viskad nad siis peale sündi nurka,
öeldes: "Vaatame, kust saaksime uue vastsündinu",
siis võin garanteerida, et sind pandaks selle eest vangi.
See on lapse suhtes kuritahtlik tegevus.
Kui sa tood lapse siia ilma,
on sul ka vastutus toita teda ja kanda hoolt ta eest,
kuniks ta suudab täienisti üksi hakkama saada.
Küsimus pole vaid ta toitmises,
aga ka selles, et õpetad talle asju, mis aitavad tal elus hakkama saada.
Lääne kultuuris kätkeb see endas ka teismelise aastaid,
nii et sa pead pühendama end sisuliselt 20 aastaks sellele beebile.
Sest kui keegi viskaks oma vastsündinud lapse nurka
öeldes: "Kui ta on inimene, siis küll ta ellu jääb!
Kui ta on terve ja elujõuline, küll ta kuidagi ellu jääb!"
See oleks täiesti vastutustundetu.
See oleks lapse suhtes kuritahtlik käitumine.
Ja ometi on see just see, mida Kristuse Ihu on teinud.
Nad on pidanud krussaade ja kuulutanud tõde,
et Jeesus on tee, tõde ja elu.
Nende kuulutuses ei pruugi mitte midagi valet olla
ja nad võivad esitleda Jeesust kui vastust,
kuid kui siis inimene tuleb ja palub päästepalve,
patsutavad nad talle õlale ja ütlevad: "Ole õnnistatud!"
"Ta sai nüüd päästetud,
mistõttu lähme päästame kellegi teise ära."
See on sama vastutustundetu,
kui tuua laps ilmale ja siis mitte toita teda.
Räägin sellest praegu inimestele üle maailma.
Umbes pool kogu maailma rahvastikust
omab võimalust vaadata seda saadet.
Selge see, et mitte kõik neist ei tee seda,
aga me saatel on potentsiaal jõuda pooleni kogu maailma rahvast.
Nii olen kindel, et meid vaatab täna inimesi,
kes on kunagi ja kuskil kuulnud kedagi kuulutamas neile Jeesusest.
Paljud teist võtsid Ta ka vastu ning pühendusid Issandale.
Te palusite ja võtsite oma pääste vastu.
Te südame tasandil toimus midagi ja te süda sai muudetud.
Usun, et paljud teist kogesid uuestisündi.
Te saite päästetud ja jäite siis nö kinni.
Te saite päästetud ja te liigute taeva suunas,
mistõttu kui peaksite täna surema, läheksite Jumala juurde.
Aga samas te ei tea, kuidas Jumalariik toimib.
Te ei ela ega liigu võidus
ja see ajab teid ühtpidi närvi,
sest teile on öeldud, et Jeesus on vastus kõigele,
aga te pole kogenud vabanemist, vabadust ega rõõmu.
Te ei ela ülikülluslikku elu
ega suuda ka kanda teistele üle teie elus toimuvat.
Nii et ühtpidi olete veel õnnetumgi, kui enne.
Te laulate taevast ja ootate sinna jõudmist.
Tänu Jumalale taeva eest!
Kui aga oleksite tõeliselt uuestisündinud ja jüngerdatud,
siis leiaksite ka, et juba see maine elu on imeline
ja teil on võimalus elada ülikülluslikku elu ka maa peal.
Taevas saab olema sellele lisaks vaid kui kirss tordil.
Te ei lonkaks kuidagi läbi selle elu ega maadleks erinevate asjadega,
kui oleksite tõeline jünger.
Jumal tahab, et elaksid külluses,
aga mind vaatab hetkel miljoneid inimesi,
kes ei koge seda küllust oma elus.
Sa ei saaks terveks isegi siis, kui su elu sõltuks sellest
ja see tegelikult sõltubki.
Su elus pole õitsengut ja sa oled kibestunud ning vihane.
Su süda on täis andestamatust.
Su elus on masendust, meeleheidet ja hirmu tuleviku ees.
Kõiki asju, mis ei vasta üldse tõelisele kristlusele
ja seda vaid seetõttu, et sind ei jüngerdatud.
Sulle ei õpetatud, kuidas elada Jumala asjades
ja see on täielikult vastupidine sellele, mida Jeesus käskis meil teha.
Nii hakkan ma siis õpetama jüngerdavast evangeliseerimisest,
kasutades jüngerdamist selleks, et evangeliseerida.
Ma ei räägi evangeelsest jüngerdamisest,
kus algul on evangelisatsioon ja hiljem võib-olla ka jüngerdamine.
Ei.
Me eesmärk peab olema teha jüngreid
ja ma võin garanteerida teile,
et jüngerdamise käigus saate te ka evangeliseerima inimesi
ja nägema nende elusid muutumas.
Nii saan jagama asju, mille osas usun,
et need toovad radikaalse muutuse su ellu.
Kui sa need omaks võtad ja neid rakendama hakkad,
siis see ei muuda ainuüksi sind,
aga sa hakkad mõjutama ka teisi ja seda tasemel, kui ei eales varem.
See on see, mida Jumal käsib meil teha.
Nii jagan teiega Jeesuse korraldustes peituvat tarkust
ja kuidas see muudaks täiega kõike,
kui me vaid järgiks Tema juhtimist ja teeks nii nagu Ta ütleb.
Vastupidiselt sellele,
kuidas kaasaja kogudus on otsustanud muuta Ta juhiseid.
Selles, mida Jeesus käskis meil teha, peitub rohkelt tarkust
ja see saab avaldama suurt mõju te elude üle.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Esimene CD kogu seeriast on "Vajadus jüngerluse järele".
Täpsem tellimisinfo ekraanil.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Uudiseid Andrew Teenistuselt
Saage tuttavaks maailma muutjate Jeff ja Autumn Nakkula'ga,
kes lõpetasid Charise piiblikooli 2007. aastal.
Kõik, kes neid tunnevad, võivad kinnitada,
et keegi neist poleks parem juhtima CBC meediakooli.
Olles omanud teenimistööd Indias,
korraldavad nad nüüd töötube,
kus jagavad praktilist nõu jumalariigitöö kommunikatsiooni kohta
Samas peitub nende edu taga hoopis teistsugune lugu.
Lugu ebatõenäolisest suhtest ja hilisest õitsemisest.
Saage me kodulehel osa sellest romantilisest videost.
Vajutage "Ministry news" peale ja siis "Today's TV News Story" peale.
Saage teada, mis toimub
Andrew teenistuse maailma muutjatega
ja Charise piiblikooliga täna.
MAAILMA MUUTJAD
Kas sa oled maailma muutja?
Charise piiblikoolil on oma üksused üle kogu maailma.
Sama tõde, mis teeks sind vabaks Charise Inglismaa koolis,
teeb su vabaks ka Belfastis, St. Peterburis, Amsterdamis,
Kampalas, Chennais ja Lõuna-Aafrikas.
Ammuta täpsemat infot me kodulehe kaudu.
Muuda oma elu, muuda maailma
Muuda oma elu
Muuda maailma
Tõlge: Anne-Ly Raukas
Investeeri endasse!